《传言玉女（五月四日孙佥判四昆仲携具稽古堂观竞渡，有作）》
宋代·郭应祥

稽古堂前，恰见四番端午又来江上，听鸣鼍急鼓。棹歌才发，江江一川烟雨。轻舟摇扬，心掀舞。

倦客今年续命，欠□彩缕。归期渐近，划地萦心绪。何日斑衣，更看迎门儿女。百怀且付，尊前蒲黍。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。